Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
28 ก.ค. 2558

เคาะกลยุทธ์ลงทุนบ่าย 
สรุปภาวะตลาดเช้า
– SET Index พยายามขึ้นไปทดสอบ 1,420 จุด แต่ไม่ผ่านและร่วงลงมาแตะระดับ 1,405 จุด หลัง สศอ. รายงานดัชนีผลผลิตอุตสาหกรรม (MPI) เดือนมิ.ย.58 หดตัว 8% อย่างไรก็ตามดัชนี SET Index สามารถฟื้นกลับขึ้นมาปิดภาคเช้าที่ระดับ 1,410.22 จุด -2.33 จุด (-0.16%) ด้วยมูลค่าการซื้อขายที่ 20,363.51 ลบ. (หุ้นเข้าใหม่ WICE รวมกับ หุ้นที่เพิ่งกลับมาซื้อขายอีกครั้ง PK คิดเป็นมูลค่าการซื้อขายราว 3 พันลบ.)
– Most Positive Impact: GLOW (+0.54 จุด)/ PTTEP (+0.42 จุด)/ PTT (+0.30 จุด)
– Most Negative Impact: KBANK (-0.51 จุด)/ CPF (-0.33 จุด)/ ADVANC(-0.32 จุด)
จุดสังเกต: ตลาดหุ้นในช่วงเช้าถูกกดดันด้วยหุ้นใหญ่ ในกลุ่ม ICT Food และ Bank ขณะที่หุ้นกลุ่ม Energy เริ่มฟื้นตัวหลังปรับถอยลงแรง โดยเรามองว่าถ้ากลุ่ม Energy สามารถฟื้นตัวขึ้นต่อน่าจะสนับสนุนให้ตลาดมีโอกาสปรับขึ้นเหนือ 1,420 จุด ได้
 
แนวโน้มตลาดบ่าย
– “ลุ้นฟื้นตัวเหนือระดับ 1,420 จุด” ความเสี่ยงจากภาวะเศรษฐกิจโลกชะลอตัวโดยเฉพาะจีนและความกังวลเรื่องจังหวะเวลาการปรับขึ้นอัตราดอกเบี้ยของสหรัฐฯเป็นปัจจัยที่น่าจะกดดันให้ตลาดหุ้นไทยในระยะสั้นแกว่งเคลื่อนไหวในกรอบ 1,400-1,440 จุด โดยบ่ายนี้เรายังคงให้น้ำหนักว่าตลาดหุ้นไทยมีโอกาสฟื้นตัวจากระดับ 1,400 จุด +/- เนื่องจาก 1) ค่า Forward PER ลดความร้อนแรงลงมาอยู่ที่ระดับ +1SD ที่ 14.5x, 2) ค่าเงินบาทที่เริ่มชะลอการอ่อนค่าและต่างชาติกลับมาเปิด Long สัญญา SET50 Index futures เป็นวันแรกในรอบ 8 วัน และ 3) ราคาสินค้าโภคภัณฑ์ลงมาใกล้ระดับที่มีโอกาสรีบาวด์ (แนวต้าน: 1,420-1,425 และ 1,430 // แนวรับ: 1,410 และ 1,400-1,405)
– หุ้นแนะนำภาคบ่าย: เก็งกำไร TOP (คาดกำไรไตรมาส 2 เติบโตแข็งแกร่ง + เก็งกำไรราคาหุ้นฟื้นตัวหลังอ่อนตัวลงแรง, เป้าทางกลยุทธ์ 52.00 และ 53.50-54.00 ตัดขาดทุน 47.00) และทยอยสะสม ADVANC (ปันผลระหว่างกาลรองรับความผันผวนระยะสั้น และหุ้นมักมี seasonal performance ที่ดีในครึ่งปีหลัง)
 
คำแนะนำ
กลยุทธ์: “นักลงทุนระยะสั้นรอซื้อเก็งกำไรเมื่อตลาดฟื้นตัว ส่วนนักลงทุนระยะยาวรอจังหวะทยอยสะสม” นักลงทุนระยะสั้น แนะนำ “รอจังหวะตลาดฟื้นตัวหรือมีสัญญาณบวกจึงเพิ่มการเก็งกำไร” เน้นหุ้นที่ได้ประโยชน์จากการลดดอกเบี้ย (TISCO PS LPN SIRI) และหุ้นที่ถอยลงแรง ส่วนนักลงทุนระยะยาว แนะนำ “หาจังหวะทยอยสะสมหุ้นพื้นฐานที่ร่วงลงแรง” อาทิ ADVANC AOT SCC BH CPALL TOP LH MINT THCOM KCE
 
Trading Idea 
– คาดการณ์หุ้นปันผลระหว่างกาลสูง: (มากกว่า 2%) BCP INTUCH ADVANC LH SPALI LPN EGCO
– คาดการณ์เบื้องต้นหุ้นกำไร 2Q15 ดี// Energy&amp;Petro: SCC PTTGC IVL BCP IRPC / ICT: TRUE THCOM / Fin: MTLS SAWAD / Prop: LPN SC AMATA / Cons: CK ITD / Comm: CPALL
 
ประเด็นจับตา/ติดตาม
– (-) ทิศทางดอกเบี้ยสหรัฐฯ – ตลาดเริ่มกลับมาให้น้ำหนักต่อทิศทางอัตราดอกเบี้ยสหรัฐฯอีกครั้ง ซึ่งมีโอกาสกดดันให้ตลาดหุ้นยังคงผันผวนจนถึงการประชุมวันที่ 28-29 ก.ค.